(zdroj: SME - Miroslav Mezei)
Koronavírus sa šíri jednoducho. Predpokladá sa, že jeden infikovaný nakazí v priemere dvoch až troch ľudí.
Slovensko patrí medzi krajiny so stále relatívne nízkym výskytom Covid-19.
Ak ste nenavštívili miesta s potvrdeným výskytom vírusu SARS-CoV-2 alebo neprišli do kontaktu s ľuďmi, ktorí navštívili tieto lokality alebo ľuďmi, ktorým bolo ochorenie diagnostikované, riziko nákazy je pre vás nateraz relatívne nízke.
Ak žijete priamo v oblasti s potvrdeným výskytom ochorenia, čelíte vyššiemu riziku nákazy.
Pred infekciou sa však viete chrániť dôslednou prevenciou - najmä zvýšenou hygienou, dobrovoľnou izoláciou a dodržiavaním bezpečnej vzdialenosti od ostatných ľudí.
Vždy, keď sa chystáte opustiť domácnosť, skontrolujte si najskôr aké sú oficiálne pokyny a usmernenia, ktoré sa týkajú oblasti v ktorej sa nachádzate.